Mellom **…………** og **………..** (heretter kalt Treneren) er i dag inngått følgende:

**MIDLERTIDIGE ARBEIDSAVTALE**

**1. Ansettelse**

Med virkning for perioden ………….. er Treneren, ………….. ansatt som trener for .......................... på de vilkår som fremgår av denne kontrakten, samt det til enhver tid gjeldende arbeidsreglement.

Grunnlaget for ansettelsen følger av arbeidsmiljøloven § 14-9 (1) bokstav e.

**2. Arbeidets art mv**  
  
2.1     Stillingen utgjør en 100 % andel stilling

2.2 Trenerens hovedarbeidsområde og stillingsbetegnelse er Klubbtrener for ...........................

2.3 Treneren er ansvarlig for trenings- og konkurranseplanlegging, oppfølging og sportslige resultater for utøvere i ........................... Aktivitetene skal gjennomføres ihht. klubbens målsettinger og handlingsplaner og etter fastsatte budsjettrammer.

2.4 Treneren skal delta som trener ved alle representasjonsoppgaver og arrangementer som faller inn under Treneres område.

2.5 Trener skal bidra til et åpent og positivt samarbeidsklima overfor klubb og utøvere.

2.6 Trenerens arbeid og opptreden skal være i henhold til generelle retningslinjer fra Norges idrettsforbund og olympiske og paralympiske komité (NIF) og Norges Golfforbund (NGF), og til enhver tid baseres på høye etiske standarder og normer.

2.7     Treneren plikter å utføre det arbeid som er eller vil bli lagt til stillingen, og som naturlig faller inn under den instruks og de retningslinjer som gjelder til enhver tid. Treneren må ikke under sin ansettelse i klubben inneha annen stilling eller utføre annet lønnet arbeid, eller påta seg oppdrag som kan være i konflikt/konkurranse med stillingen i klubben. Ønsker Treneren å påta seg eksterne oppdrag av vesentlig art må dette avklares med klubb i god tid på forhånd.

2.8 Treneren rapporterer til sportslig leder/daglig leder.

2.9 Treneren plikter å følge den til enhver tid gjeldende arbeidsordning, herunder de instrukser og pålegg som Arbeidsgiver gir.

Arbeidstaker har, når forholdene gjør det nødvendig, rett til å sette Treneren til annet arbeid enn det som er nevnt ovenfor.

**3. Arbeidssted og arbeidstid**

Arbeidet utføres på ulike steder avhengig av hvor relevante/aktuelle møter, treningssamlinger og konkurranser avholdes. Treneren er innforstått med at stillingen krever stor reisevirksomhet og står fritt til å disponere hjemmekontor når dette er mest hensiktsmessig. Klubben har kontorer på ….. hvor Treneren disponerer kontorplass etter behov.

Stillingen er å anse som en særlig uavhengig stilling og er således unntatt fra arbeidsmiljølovens bestemmelser om arbeidstid, jfr. AML § 10-12.

Ved lønnsfastsettelsen er det tatt hensyn til ubekvem arbeidstid, evt. reisevirksomhet samt andre forhold som kan oppfattes som ulemper.

**4. Lønn**  
  
Brutto årslønn utgjør ………. og utbetales forholdsmessig den 20 i hver måned til Trenerens lønnskonto.

Klubb dekker også følgende:

* *Mobiltelefoni dekkes med inntil kr 500,- pr mnd iht dokumenterte utgifter.*
* *Øvrige utgifter relatert til arbeidet etter forutgående godkjenning av klubb.*

Treneren blir fra ansettelsestidspunktet tatt opp i klubbens til enhver tid gjeldende kollektive pensjonsordning (OTP) på de vilkår som følger av avtale(r) med forsikringsselskapet.

Godtgjørelse for ubekvem arbeidstid og/eller overtidsarbeid er å anse inkorporert i Trenerens brutto årslønn og gir således ikke rettigheter utover dette.

Klubben har rett til å foreta trekk i Trenerens lønn og/eller feriepenger for tilgodehavende klubben måtte få på Treneren i anledning arbeidsforholdet, herunder blant annet ved feilutbetaling. Før lønnstrekket foretas skal Treneren varsles.

**5. Lønn under sykdom**

Klubben følger gjeldende lovgivning for lønn under sykdom m.m.

**6. Ferie**

Treneren har rett til ferie og feriepenger ihht den til enhver gjeldende norske lovgivning.

**7. Taushetsplikt**

Treneren er forpliktet til å bevare absolutt taushet overfor uvedkommende om klubbens virksomhet, forretningsanliggende eller personopplysninger som vedkommende får kunnskap om eller rådighet over i forbindelse med ansettelsesforholdet, i den grad opplysningene ikke er offentlige eller allment kjent. Herunder også forhold som gjelder ansatte, styremedlemmer, utøvere, sponsorer/samarbeidspartnere eller andre forbindelser.

Treneren har ikke adgang til å benytte interne eller fortrolige forretnings- eller virksomhetsopplysninger/-materiale til annet formål enn for å utføre sitt arbeid for klubben.

Forpliktelsene etter denne bestemmelsen gjelder både under arbeidsforholdet og etter arbeidsforholdets opphør.

**8. Eiendomsrett og immaterielle rettigheter**

Treneren overdrar til arbeidsgiver eksklusiv utnyttelsesrett til ethvert åndsverk eller andre immaterielle rettigheter som arbeidsgiver bidrar til å fremskaffe i ansettelsesforholdet med klubben. Klubben er berettiget til å om- og bearbeide verket samt overdra utnyttelsesretten til andre uten Trenerens samtykke.

Ved eventuell fratreden skal alt materialet om klubben som er i Trenerens besittelse, og som tilhører klubben, tilbakeleveres klubben.

**9. Medlemskap/NIFs lov/doping**

Treneren plikter i avtaleperioden å være medlem av klubben.

Treneren aksepterer gjennom denne avtalen å overholde bestemmelsene i NIFs lov, herunder særlig NIFs lov kapittel 12 vedrørende doping. Treneren aksepterer videre at sanksjoner og reaksjoner foreskrevet i NIFs lov kan ilegges dersom Treneren bryter bestemmelser i loven.

Treneren plikter å gjøre seg kjent med gjeldende bestemmelser i NIFs, NGFs og klubbens lover og regler.

**10. Kommunikasjon/markedsarbeid**

Treneren plikter i rimelig omfang å medvirke i klubbens markedsarbeid, herunder f.eks. fotosesjoner, opptreden i media og eksponering av reklamemateriell på trenings- og representasjonsantrekk mv. Treneren plikter å til enhver tid arbeide for et tilfredsstillende forhold mellom klubben, klubbens utøvere og klubbens samarbeidspartnere.

Treneren kan reservere seg mot deltagelse i markedsoppdrag som strider mot Trenerens religiøse eller personlige overbevisning.

**11. Klær/utstyr**

Treneren plikter å benytte profilklær og/eller utstyr etter anvisning fra klubben når Treneren representerer klubben.

**12. Opphør og oppsigelse/avskjed**

Ansettelsesforholdet er midlertidig og avsluttes uten forutgående oppsigelse den ………..

I første halvår av ……. skal partene sette seg sammen for å se på en eventuell forlengelse av avtalen. Fører samtalene frem til forlengelse, inngås ny midlertidig arbeidsavtale.

Klubben kan i avtaleperioden si opp Treneren med en måneds skriftlig varsel dersom:

1. Klubben har saklig grunn begrunnet i virksomhetens forhold, jf AML § 15-7, eller
2. Treneren ikke oppfyller sine forpliktelser i arbeidsforholdet selv etter at misligholdet er påtalt skriftlig av klubben.

Treneren har rett til å si opp avtalen med en måneds varsel bl.a. dersom:

1. Klubben ikke overholder sine betalingsforpliktelser etter avtalen og utbetalingsforsinkelsen for en termin overstiger to kalendermåneder, eller
2. Klubben vesentlig misligholder dens plikter etter arbeidsavtalen.

Klubben kan avskjedige treneren med øyeblikkelig virkning dersom f. eks:

1. Treneren gjør seg skyldig i grovt pliktbrudd eller annet vesentlig mislighold av arbeidsavtalen, jfr. AML § 15-14, eller

2. Treneren opptrer på en slik måte at det klart kan skade idrettsarbeidet eller idrettens anseelse, eller

3. Treneren selv benytter og/eller ikke aktivt motarbeider utøveres bruk av dopingmidler og/eller narkotiske stoffer, eller

4. Treneren ikke kan fremlegge eller får utstedt politiattest som gjør det mulig for ham å utøve stillingen som Trener.

**13. Prøvetid:**

For stillingen gjelder en prøvetid på 6 måneder, jf arbeidsmiljøloven § 15-6. I prøveperioden gjelder en gjensidig oppsigelsesfrist på 14 dager, jf arbeidsmiljøloven § 15-3 nr. 7.  Dersom Arbeidstakeren har vært fraværende fra arbeidet i prøvetiden, kan prøvetiden forlenges med en periode som tilsvarer lengden av fraværet.

1. **Videreutdanning**

Klubben er positive til at treneren ønsker å videreutdanne seg innenfor sitt fagfelt. Klubben er positiv til å bidra økonomisk til slik videreutdanning med inntil kr 15.000,- årlig.

Denne ansettelseskontrakten er utferdiget i 2 – to – eksemplarer, hvorav hver av partene beholder hvert sitt.

.............

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

……………….. …………

Daglig leder ..........................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

……………….  
Styreleder ..........................

Vedlegg: Funksjonsbeskrivelse

**Funksjonsbeskrivelse Klubbtrener – ..........................**

|  |  |
| --- | --- |
| Rolle/stillingsbetegnelse: | Klubbtrener ............. GK. 100 % stilling. |
| Rapporterer til: | Sportslig leder (SL)/Daglig leder(DL). |
| Ansvar og myndighet: | * Ansvarlig for junior/elite satsning på .............. * Ansvarlig for satsningsgrupper i alle aldre på .............. * Ansvarlig for utvikling av Trener 1 ressursene på .............. * Ansvar for å holde SL & DL løpende informert om arbeid og utvikling på ansvarsområdet. * Helhetsansvar for klubben (som medarbeider og medlem av ledergruppen). |
| Oppgaver: | * Gjenskape en god junioravdeling. * Skape et program for god rekruttering og ivaretakelse av nye medlemmer i samarbeid med SL og Headpro. * Skape et program for utvikling av eksisterende klubbmedlemmer i samarbeid med SL og Headpro. * Følge opp Trener 1 ressursene * Sikre en god, jevnlig rapportering og dialog med relevante komiteer og fagansvarlige. * Bidra til å sikre et helhetssyn på klubbens ivaretakelse- og utviklingsarbeid blant klubbens nøkkelpersoner (ansatte og tillitsvalgte). * Bistå i proshop og innendørssenter ved behov. |
| Krav til formell utdannelse: | * PGA-utdannet. |
| Krav til relevant erfaring innen golf: | * Golferfaring – som trener og gjerne også som spiller. * God kunnskap om NGFs sportslige plan. * Erfaring fra pedagogisk arbeid. * Erfaring fra å lede mennesker og arbeidsprosesser. |
| Krav til personlig egnethet: | * Evne til å skape varig engasjement i ulike aldersgrupper både ved å planlegge, sette i gang og følge opp aktiviteter. * Evne til å samarbeide med hele organisasjonen på .............. * Arbeider strukturert og planmessig. * Gode pedagogiske evner. * Godt nettverk mot andre klubber og NGF. * Ønsker å arbeide etter NGFs sportslige plan/.............s sportslige plan. * Fleksibel – kan bidra mye både i klubben og på aktiviteter ute (turneringer, treningsleirer etc) * Ønsker å skape en langvarig arbeidsplass på ............. i arbeidet med barn, unge, nybegynnere, og etablerte klubbmedlemmer. * Kommuniserer både skriftlig og muntlig på norsk/svensk. |
| Andre krav: | * Generell IT-kompetanse. * God skriftlig og muntlig fremstillingsevne. * Beherske norsk og engelsk muntlig og skriftlig, gjerne flere språk. * Grunnleggende forståelse for markedsføring og salg. * Fleksibel i forhold til kvelds- og helgearbeid. |